CELEX: 62009CJ0294
Liikmesriigi kohustuste rikkumine
Direktiiv 2006/43/EÜ
Raamatupidamise aastaaruannete ja konsolideeritud aruannete kohustuslik audit
Ettenähtud tähtajaks lõplik üle võtmata jätmine
Ülevõtmismeetmetest teatamata jätmine

Liikmesriigi kohustuste rikkumine – Euroopa Parlamendi ja nõukogu 17. mai 2006. aasta direktiivi 2006/43/EÜ (mis käsitleb
raamatupidamise aastaaruannete ja konsolideeritud aruannete kohustuslikku auditit ning millega muudetakse nõukogu direktiive 78/660/EMÜ
ja 83/349/EMÜ ning tunnistatakse kehtetuks nõukogu direktiiv 84/253/EMÜ) (ELT L 157, lk 87) täitmiseks vajalike õigus- ja
haldusnormide ettenähtud tähtaja jooksul vastu võtmata või neist teavitamata jätmine.
Resolutsioon
1.
Kuna Iirimaa ei ole vastu võtnud vajalikke õigus- ja haldusnorme, et täita Euroopa Parlamendi ja nõukogu 17. mai 2006. aasta
direktiivi 2006/43/EÜ, mis käsitleb raamatupidamise aastaaruannete ja konsolideeritud aruannete kohustuslikku auditit ning
millega muudetakse nõukogu direktiive 78/660/EMÜ ja 83/349/EMÜ ning tunnistatakse kehtetuks nõukogu direktiiv 84/253/EMÜ,
või vähemalt ei ole Euroopa Ühenduste Komisjonile teatanud siseriikliku õiguse sätetest, mis peaksid tagama direktiivi täitmise,
on Iirimaa rikkunud selle direktiivi artiklist 53 tulenevaid kohustusi.
2.
Mõista kohtukulud välja Iirimaalt.